చంద్రశేఖర్ ఆజాద్ రావణ్

చంద్రశేఖర్ ఆజాద్ (జననం 3 డిసెంబర్ 1986) భారతదేశానికి చెందిన సామాజిక కార్యకర్త, అంబేద్కరైట్ కార్యకర్త & న్యాయవాది. ఆయన భీమ్ ఆర్మీ సహ వ్యవస్థాపకుడు & ఆజాద్ సమాజ్ పార్టీ ( కాన్షీరాం ) జాతీయ అధ్యక్షుడు. చంద్రశేఖర్ ఆజాద్ ఫిబ్రవరి 2021లో టైమ్ మ్యాగజైన్ యొక్క వార్షిక జాబితాలో 100 మంది "భవిష్యత్తును రూపొందించే వర్ధమాన నాయకుల" జాబితాలో చోటు కల్పించింది.

భీమ్ ఆర్మీ
చంద్రశేఖర్ ఆజాద్ 2014లో వినయ్ రతన్ సింగ్‌తో కలిసి దళితులు & ఇతర అణగారిన వర్గాల అభివృద్ధి కోసం పోరాడేందుకు భీమ్ ఆర్మీ \ భీమ్ ఆర్మీ భారత్ ఏక్తా మిషన్  సంస్థను స్థాపించాడు. ఆయన 2015లో తన ఊరి ముఖ్యద్వారం దగ్గర 'ద గ్రేట్ చామర్స్ ఆఫ్ ధడ్‌కౌలీ వెల్‌కమ్ యు'  బోర్డును ఏర్పాటు చేసి వార్తలోకికెక్కాడు. భీమ్ ఆర్మీలో 18 నుండి 25 సంవత్సరాల మధ్య వయస్సు ఉన్న దళితులు ఎవరైనా  చేరడానికి  అర్హత కలిగి ఉన్నారు.

మే 2017 తిరుగుబాటు
సహారన్‌పూర్ లో మే 2017లో రాజ్‌పుత్ పాలకుడు మహారాణా ప్రతాప్‌ను గౌరవించే ఊరేగింపులో అగ్రవర్ణాల ఠాకూర్లు సంగీతాన్ని ప్లే చేయడాన్ని దళితులు వ్యతిరేకించారు. దీంతో నిరసనలు, ఆందోళనలు జరిగాయి. ఈ ఆందోళనల్లో 24 దళితుల ఇళ్లకు నిప్పంటించగా ఠాకూర్‌లలో ఒకరు ప్రాణాలు కోల్పోయారు. సహారన్‌పూర్ జిల్లాలో దళిత సంఘాల సభ్యుల నిరసనను ప్రోత్సహించడంలో చంద్రశేఖర్ పాత్ర పోషించినందుకు  పోలీసులు ఆయనపై మొత్తం 24 ఎఫ్‌ఐఆర్‌లలో నిందితుడిగా కేసులు పెట్టారు.

మే 2017 చివరలో భీమ్ ఆర్మీ లుటియన్స్ ఢిల్లీలో భారీ నిరసన ర్యాలీని నిర్వహించింది, దాని మద్దతుదారులు బిఆర్ అంబేద్కర్ ఫోటోతో పాటు నీలి జెండాలతో కూడిన ప్లకార్డులను ఊపుతూ, “జై భీమ్” నినాదాలు చేస్తూ మరియు 'ఆజాద్' ఫోటో కలిగిన ముసుగులు ధరించి జంతర్ మంతర్ వద్ద దాదాపు 10,000 మందితో నిరసనలు తెలిపారు. చంద్రశేఖర్ మద్దతుదారులతో మాట్లాడేందుకు వేదికపైకి వచ్చి తాను లొంగిపోతున్నట్లు చెప్పారు.

మూలాలు

1986 జననాలు